Държавен вестник, бр. 64, 2012 г., стр. 37

БРОЙ  64	
Д Ъ Р Ж А В Е Н  В Е С Т Н И К 	
СТР.  37  
наричана „Дата на плащане на лихвата“) в 
съответствие с разпоредбите на Условие 7 
(Плащания). 
Всяка Облигация престава да носи лихва 
от датата, на която следва да бъде изкупена 
обратно, освен ако след представянето на съот­
ветния Сертификат за Облигации изплащането 
на главницата е неправомерно задържано или 
отказано, в който случай Облигацията ще про­
дължи да носи лихва в горепосочения размер 
(както преди, така и след постановяването на 
съдебно решение), докато настъпи първото 
от някое от следните събития: (a) датата, на 
която всички дължими по Облигацията суми 
до тази дата са получени от или от името на 
съответния Облигационер, и (b) датата, на 
която изтичат седемте дни от уведомяването 
на Облигационерите, че Фискалният агент е 
получил всички дължими по Облигациите 
до този седми ден суми (освен в случая на 
плащане към Фискалния агент, до степента, 
до която е налице последващо неизпълнение 
на плащането съгласно тези Условия). 
Размерът на лихвата, дължима на всяка 
Дата за плащане на лихва, е в размер на [•] 
евро за всяка Облигация с купюр от 100 000 
евро и [•] евро за всяка допълнителна стойност 
от 1000 евро към нея. В случай че се изисква 
да се плати лихва по Облигацията на друга 
дата, то тя следва да бъде изчислена, като 
се умножи Лихвеният процент по Сумата за 
изчисляване и произведението се умножи по 
„Частичния брой дни“, а резултатът се за­
кръгли с точност до стотна (половин стотна 
се закръгля нагоре) и закръглената сума се 
умножава с частното, получено от номинала 
на Облигацията, разделен на Сумата за из­
числяване, където:
„Сума за изчисляване“ означава 1000 евро;
„Частичен брой дни“ означава, по отно­
шение на всеки период, броят дни в този пе­
риод от (и включително) първия ден до (но с 
изключение на) последния ден, разделено на 
броя дни в Обичайния период, в който този 
период попада; и
„Обичаен период“ означава всеки период 
от (и включително) Датата на издаване или 
която и да е от Датите за плащане на лихва 
до (но с изключение на) следващата Дата за 
плащане на лихва.
6. Обратно изкупуване, покупка и обез­
силване
(а)	 Окончателно обратно изкупуване 
Освен ако са били предварително изкупе­
ни или обезсилени, Облигациите ще бъдат 
изкупени обратно по тяхната стойност на 
главницата на [•] съгласно разпоредбата на 
Условие 7 (Плащания).
(б)	 Покупка 
Емитентът и неговите Учреждения имат 
право във всеки един момент да купят Обли­
гациите на свободния пазар или по друг начин 
на каквато и да е цена. Всички така закупени 
Облигации, докато се държат от или от името 
на Републиката или някое Учреждение, не 
дават на държателя си право да гласува на 
което и да е събрание на Облигационерите 
и няма да се счита за неизплатена за целите 
на изчисляването на кворум на събранията 
на Облигационерите.
Всички Сертификати за Облигации, удосто­
веряващи така закупените Облигации, могат 
да бъдат задържани, препродадени или върнати 
на Регистратора за обезсилване.
(в)	 Обезсилване
Сертификат за Облигации, върнат за обез­
силване съгласно Условие 6(c) (Покупка), не 
може да бъде преиздаван или препродаван, 
като вследствие на обезсилването задъл­
женията на Емитента във връзка с такива 
Облигации се погасяват.
7. Плащания
(а)	 Главница: Плащанията на главница­
та следва да бъдат извършени с чек 
в евро, издаден на или поискан от 
Облигационера в Определения офис 
на Фискалния агент не по-късно от 
петнадесетия ден преди падежа на 
всяко такова плащане, чрез превод 
по сметка в евро (или друга сметка, 
по която може да бъде превеждано в 
евро или да бъде заверявана в евро), 
поддържана от получателя на плаща­
нето в банка в град, в който банките 
имат достъп до TARGET системата и 
(в случаите на обратно изкупуване) при 
връщане (или в случай че плащането 
е само частично, джиросване) на съ­
ответните Сертификати за Облигации 
в Определения офис на който и да е 
от Платежните агенти.
(б)	 Лихва: Плащанията на лихва следва да 
бъдат извършени с чек в евро, издаден 
на или поискан от Облигационера в 
Определения офис на Фискалния аг­
ент не по-късно от петнадесетия ден 
преди падежа на всяко такова пла­
щане, чрез превод по сметка в евро 
(или друга сметка, по която може да 
бъде превеждано в евро или да бъде 
заверявана в евро), поддържана от 
получателя на плащането в банка в 
град, в който банките имат достъп до 
TARGET системата и (в случаите на 
лихва, дължима при обратно изкупу­
ване) на дължимата дата на плащане.
(в)	 Тълкуване:
За целите на настоящите Условия: 
„TARGET2“ означава Трансевропейска 
автоматизирана система за брутен сетълмент 
на експресни преводи в реално време, която 
използва единна споделена платформа и която 
функционира от 19 ноември 2007 г.